Кніга да 90-гадовага юбілею Бэнэдыкта XVI, які будзе адзначацца 16 красавіка 2017 г., пабачыла свет у Ватыканскім выдавецтве. На яе старонках сабраны тэксты ўсіх трынаццаці лаўрэатаў прэміі імя Ёзэфа Ратцынгера. Выданне было прадстаўлена 6 красавіка 2017 г. у Патрыстычным інстытуце “Augustinianum”. Назва кнігі – біскупскі дэвіз Папы на пенсіі: “Cooperatores Veritatis” (Супрацоўнік праўды). Гэтыя словы дакладным чынам перадаюць сутнасць усяго яго служэння ў якасці “тэолага і слугі тэалогіі ў Каталіцкім Касцёле”, лічыць кс. Фэдэрыка Ламбардзі, старшыня “Ватыканскага фонду Ёзэфа Ратцынгера – Бэнэдыкта XVI” – структуры, якая штогадова прысуджае “Ратцынгераўскую прэмію”.